Hátt í 500 börn og foreldrar ýttu Heillakeðju barnanna 2012 úr vör í dag Hátt í 500 börn og foreldrar komu saman við Reykjavíkurtjörn í ljósaskiptunum í dag þegar Barnaheill - Save the Children á Íslandi , í samstarfi við tólf íslensk fyrirtæki , ýttu Heillakeðju barnanna 2012 úr vör . Markmið átaksins er að vekja athygli á stöðu og réttindum barna auk þess að safna fé til verkefna í þágu barna . Hátt í 500 börn og foreldrar komu saman við Reykjavíkurtjörn í ljósaskiptunum í dag þegar Barnaheill - Save the Children á Íslandi , í samstarfi við tólf íslensk fyrirtæki , ýttu Heillakeðju barnanna 2012 úr vör . Markmið átaksins er að vekja athygli á stöðu og réttindum barna auk þess að safna fé til verkefna í þágu barna . Börn og foreldrar létu ekki örlítinn rigningarúða á sig fá heldur fjölmenntu við Reykjavíkurtjörn þar sem þau fengu afhend neonljós . Markmiðið var að mynda keðju í kringum tjörnina en aðeins vantaði upp á fjöldann til þess að svo mætti verða . Því var ákveðið að ganga fylktu liði umhverfis tjörnina og var góður andi í hópnum . Göngunni lauk svo við Iðnó þar sem staðarhaldari , Margrét Rósa Einarsdóttir , tók á móti hópnum með heitu kakói en starfsfólk Barnaheilla - Save the Children á Íslandi deildi út stjörnuljósum sem Slysavarnarfélagið Landsbjörg gaf . Heillakeðja barnanna 2012 er því formlega komin af stað . Tólf íslensk fyrirtæki hafa tekið í fóstur einn mánuð af árinu og skuldbundið sig til að vekja athygli á málefnum barna og safna , með hjálp viðskiptavina sinna , fjár til verkefna Barnaheilla - Save the Children á Íslandi í þágu barna . Blómaval ríður á vaðið og er fyrirtæki janúarmánaðar . Hægt er að fylgjast með heillakeðjunni inn á www.facebook.com / heillakedjan Barnaheill - Save the Children á Íslandi þakka öllum börnum og foreldrum þeirra fyrir frábæra samverustund í dag .